Chrome OS

Chrome OS – operacinė sistema, kuriama „Google“ kompanijos, orientuota į internetinių programų naudojimą. Tai atvirojo kodo sistema, naudojanti Linux branduolį. Ši operacinė sistema daugiausia naudojama Chromebook kompiuteriuose, tačiau esama ir ją naudojančių planšetinių kompiuterių.What is Chrome OS and who is it for?, Android Authority. Nuoroda tikrinta 2021-04-16. 

Chrome OS yra atskiras nuo Android operacinės sistemos projektas. Android buvo kuriama taip, kad veiktų tokiuose įrenginiuose, kaip mobilieji telefonai, planšetiniai kompiuteriai, televizorių priedėliai. Visgi vartotojai, naudojantys 2017 m. ir vėliau išleistus įrenginius su Chrome OS, gali naudotis Google Play parduotuve. Dėl to šioje operacinėje sistemoje galima įdiegti didžiumą Android skirtų programų.

 Savybės 
Kaip pranešta 2009 m. liepos 7 d., Google Chrome OS veiks naršyklės Google Chrome ir Linux branduolio pagrindu. Šią operacinę sistemą planuojama pritaikyti x86 bei ARM architektūroms. 

Anot Google kompanijos, Chrome OS turės naują grafinę aplinką, skirtingą nuo šiuo metu daugumoje Linux platinamųjų paketų naudojamų KDE, GNOME ar Xfce.

Pabrėžiama, jog naujoji operacinė sistema pasižymės sparta, paprastumu ir saugumu. Siekiama, kad Google Chrome OS besinaudojantys vartotojai jau po kelių sekundžių nuo OS užsikrovimo galėtų naudotis internetu, o grafinė sąsaja būtų minimali. Taip pat Google ketina sukurti OS taip, kad vartotojams nereikėtų rūpintis dėl virusų, kenkėjiškų programų ar OS atnaujinimo. Kaip teigiama, sistema tiesiog turi veikti.http://googleblog.blogspot.com/2009/07/introducing-google-chrome-os.html

 Šaltiniai 

Kategorija:Google
Kategorija:Operacinės sistemos